Obec Sobotište na základe ustanovenia článku 67 ods. 1 a článku 68 Ústavy Slovenskej republiky, § 4 ods. 5 písm. a) bod 3, § 6 ods. 1 a § 11 ods. 4 písm. f) zákona č. 369/1990 Zb. o obecnom zriadení vydáva toto Všeobecne záväzné nariadenie č. ............... o organizácii miestneho referenda v obci Sobotište.

**Prvá časť**

**Vyhlásenie miestneho referenda**

**Čl. 1**

**Uznesenie obecného zastupiteľstva**

Uznesenie obecného zastupiteľstva o vyhlásení miestneho referenda obsahuje:

* predmet miestneho referenda,
* presné znenie otázky alebo otázok, ktoré budú predmetom rozhodovania v miestnom referende, pričom otázky musia byť formulované jednoznačne a zrozumiteľne tak, aby sa na ne dalo odpovedať len „áno“ alebo „nie“,
* deň konania miestneho referenda vrátane hodiny začatia a končenia hlasovania,
* zriadenie komisie pre miestne referendum vrátane mien jej členov a náhradníkov,
* iný spôsob zverejnenia oznámenia o vyhlásení miestneho referenda.

**Druhá časť**

**Príprava miestneho referenda**

**Čl. 2**

**Okrsky pre konanie miestneho referenda**

1. Na odovzdanie hlasovacích lístkov a sčítanie hlasov sa vytvára na území obce Sobotište

jeden okrsok pre konanie miestneho referenda.

2. Umiestnenie miestnosti na hlasovanie sa určí najneskôr 30 dní pred konaním miestneho

referenda.

**Čl. 3**

**Komisia pre miestne referendum**

Pre vykonanie miestneho referenda sa utvára jedna komisia pre miestne referendum (ďalej len „miestna komisia“).

1. Miestnu komisiu zriaďuje obecné zastupiteľstvo.

2. Miestna komisia má najmenej päť členov a zapisovateľa, pričom každý poslanec môže

navrhnúť jedného člena komisie a jedného náhradníka. Ak bolo miestne referendum

vyhlásené na základe petície, jedného člena miestnej komisie môže navrhnúť aj petičný

výbor. Ak je počet navrhnutých členov miestnej komisie nižší ako päť, zvyšných členov

menuje starosta. Zapisovateľa spravidla z radov zamestnancov obecného úradu menuje

starosta. Zapisovateľ nie je členom komisie a zabezpečuje administratívne a organizačné

záležitosti komisie a pôsobí aj ako poradný hlas komisie.

3. Miestna komisia si na svojom prvom zasadnutí spomedzi seba vyžrebuje predsedu, ktorý

riadi jej činnosť.

4. Miestna komisia je spôsobilá uznášať sa, ak je prítomná nadpolovičná väčšina jej členov.

Na prijatie uznesenia je potrebná nadpolovičná väčšina prítomných členov miestnej

komisie.

5. Prvé zasadnutie miestnej komisie zvolá starosta v lehote určenej v uznesení obecného

zastupiteľstva.

6. Miestna komisia:

- dohliada na prípravu a organizácie miestneho referenda,

- zisťuje konečné výsledky hlasovania v miestnom referende za celú obec,

- vyhotovuje zápisnicu o výsledkoch miestneho referenda,

- doručí zápisnicu o výsledkoch miestneho referenda starostovi.

**Čl. 4**

**Zoznamy oprávnených voličov**

1. Zoznamy oprávnených voličov pre okrsok vyhotoví obec zo stáleho zoznamu voličov.

2. Obec poskytne zoznam oprávnených voličov miestnej komisii najneskôr jednu hodinu pred

začatím hlasovania.

**Tretia časť**

**Konanie miestneho referenda**

**Čl. 5**

**Hlasovacie lístky**

1. Vytlačenie a distribúciu hlasovacích lístkov do okrsku zabezpečí obec, pričom ich odovzdá

miestnej komisii najneskôr jednu hodinu pred začatím hlasovania.

2. Na hlasovacom lístku musí byť uvedené:

- dátum konania miestneho referenda,

- otázka alebo otázky, ktoré sú predmetom rozhodovania v referende, pri každej otázke je

miesto na vyznačenie len jednej odpovede „áno“ alebo „nie“.

**Čl. 6**

**Hlasovanie**

1. Pred začatím samotného hlasovania okrsková komisia zapečatí schránku na odovzdávanie

hlasovacích lístkov a skontroluje ostatné vybavenie miestnosti na hlasovanie.

2. Oprávnení voliči hlasujú jednotlivo. Po vstupe do miestnosti na hlasovanie je overená ich

totožnosť, zápis v zozname oprávnených voličov s vyznačením ich účasti na hlasovaní a je

im vydaný hlasovací lístok.

3. Oprávnený volič je povinný odobrať sa do priestoru vyhradeného na úpravu hlasovacieho

lístka, inak sa mu hlasovanie neumožní.

4. Na hlasovacom lístku oprávnený volič vyznačí pre každú otázku iba jednu odpoveď, a to

zaškrtnutím. Iný spôsob úpravy sa nepovažuje za platný hlas na danú otázku.

5. Po vyplnení hlasovacieho lístka tento oprávnený volič preloží a vloží do schránky na

odovzdávanie hlasov.

6. Zo závažných, najmä zdravotných dôvodov, možno miestnu komisiu požiadať o to, aby

oprávnený volič mohol hlasovať mimo miestnosti na hlasovanie, avšak len v rámci toho

istého okrsku. V takom prípade sa k takémuto voličovi vyšlú dvaja členovia miestnej

komisie s prenosnou schránkou. Pri hlasovaní podľa tohto odseku sa rovnako musí

zachovať tajnosť hlasovania.

**Štvrtá časť**

**Zisťovanie výsledkov miestneho referenda**

**Čl. 7**

**Sčítanie hlasov**

1. Okamžite po ukončení hlasovania miestna komisia zapečatí nepoužité hlasovacie lístky

a odloží ich nabok tak, aby sa nezmiešali s odovzdanými hlasovacími lístkami. Následne

miestna komisia otvorí prenosnú schránku a schránku na odovzdávanie hlasov a ich obsah

zmieša.

2. Miestna komisia vylúči všetky písomnosti a predmety, ktoré nie sú hlasovacími lístkami

a zistí

- celkový počet zúčastnených oprávnených voličov,

- celkový počet odovzdaných hlasovacích lístkov,

- počet platných odpovedí na každú otázku.

3. O platnosti alebo neplatnosti hlasu rozhoduje s konečnou platnosťou miestna komisia.

**Čl. 8**

**Zápisnica miestnej komisie**

1. Miestna komisia po ukončení sčítania hlasov vypracuje v dvoch vyhotoveniach zápisnicu

o hlasovaní pre okrsok, v ktorej uvedie najmä:

- čas začatia a čas ukončenia hlasovania a prípadné prerušenie hlasovania,

- celkový počet oprávnených voličov zapísaných v zozname oprávnených voličov,

- celkový počet oprávnených voličov, ktorým boli vydané hlasovacie lístky,

- celkový počet odovzdaných hlasovacích lístkov,

- celkový počet odpovedí „áno“ a „nie“ pre každú otázku jednotlivo,

- stručný opis prípadných mimoriadností počas hlasovania.

2. Miestna komisia odovzdá bezodkladne po podpísaní oboch vyhotovení zápisnice jedno

vyhotovenie starostovi a druhý rovnopis spolu so zapečatenými použitými aj nepoužitými

hlasovacími lístkami a zapečatenými zoznamami oprávnených voličov a prípadnou inou

dokumentáciou do úschovy obci.

**Piata časť**

**Vyhlásenie výsledkov miestneho referenda**

**Čl. 9**

**Vyhlásenie výsledkov**

Vyhlásenie výsledkov miestneho referenda obcou obsahuje:

1. deň konania miestneho referenda,

2. znenie referendovej otázky alebo otázok,

3. celkový počet oprávnených voličov zapísaných v zozname oprávnených voličov obce,

4. celkový počet oprávnených voličov obce, ktorým boli vydané hlasovacie lístky,

5. celkový počet odovzdaných hlasovacích lístkov v obci,

6. celkový počet odpovedí „áno“ a „nie“ pre každú otázku jednotlivo pre celú obec,

7. vyhlásenie, či a ktorý návrh bol v miestnom referende schválený.

**Šiesta časť**

**Spoločné a záverečné ustanovenia**

**Čl. 10**

**Náklady spojené s miestnym referendom**

1. Náklady spojené s konaním miestneho referenda uhrádza obec.

2. Za výkon funkcie člena a zapisovateľa miestnej komisie patrí odmena vo výške 50,- €.

Vyvesené: 20.05.2021

Zvesené: 04.06.2021